**Հարիս Մեդունյանին** (բոս․՝ Haris Medunjanin, մարտի 8, 1985(1985-03-08), Սարաևո, ՀՍՖՀ), բոսնիացի ֆուտբոլիստ, MLS-ի «Ցինցինատի» ամերիկյան ակումբի կիսապաշտպան։ Խաղացել է Բոսնիա և Հերցեգովինայի ազգային հավաքականում։ Բացի Բոսնիայի քաղաքացիությունից, նա ունի նաև Նիդերլանդների քաղաքացիություն, խաղացել է այդ երկրի երիտասարդական հավաքականում, որի կազմում հաղթել է 2006 և 2007 թվականների Եվրոպայի երիտասարդական առաջնություններում։

Կարիերա
-------

### Ակումբային

Սարաևոյում ծնված Մեդունյանինը 1992 թվականին մոր և քրոջ հետ տեղափոխվել է Նիդերլանդներ, հայրը մնացել է տանը և զոհվել Բոսնիական պատերազմի ժամանակ։

Մեդունյանինը պրոֆեսիոնալ կարիերան սկսել է «ԱԶ Ալկմարում», բայց երեք տարի շարունակ չի կարողացել հաստատվել թիմում։ 2006/07 մրցաշրջանում նա վարձավճարով հանձնվել է «Սպարտային» և դարձել է Ռոտերդամի թիմի հիմնական խաղացողը՝ անցկացնելով 32 հանդիպում և խփելով 7 գնդակ։

Ալկմարի թիմում ևս մեկ անհաջող մրցաշրջանից հետո Հարիս Մեդունյանինը 2008 թվականի օգոստոսին տեղափոխվել է իսպանական «Ռեալ Վալյադոլիդ», որտեղ սկզբում նույնպես չի կարողացել շահել մարզիչների վստահությունը և մասնակցել է ընդամենը 18 հանդիպման։ 2009/10 մրցաշրջանում Մեդունյանինն ավելի հաճախ է խաղացել, բայց հազվադեպ է հայտնվել հիմնական կազմում. իր բոլոր 5 գոլերը Հարիսը խփել է՝ հանդիպումների վերջնամասում փոխարինման դուրս գալով։ Առաջնության արդյունքներով թիմը լքել է Լա Լիգան և տեղափոխվել Սեգունդա Դիվիզիոն, իսկ Մեդունյանինը 2 մլն եվրոյով վաճառվել է իսրայելական «Մակկաբի» (Թել Ավիվ) ակումբին։

Իր նորամուտը նոր թիմում Հարիսը նշել է 2010 թվականի հուլիսի 15-ին Չեռնոգորիայի «Մոգրենի» դեմ Եվրոպայի լիգայի 2010/11 որակավորման երկրորդ փուլի խաղում։ Հանդիպման 52-րդ րոպեին Մեդունյանինը դարձել է գոլի հեղինակ։

2012-2014 թվականներին Մեդունյանինը եղել է թուրքական «Գազիանտեպսպորի» խաղացող։ 2014-2016-ին խաղացել է իսպանական «Դեպորտիվոյում», այնուհետև մեկ տարով վերադարձել է Իսրայելական «Մակկաբի» (Թել Ավիվ)։

2017 թվականի հունվարին նա տեղափոխվել է ԱՄՆ՝ համալրելով MLS-ի «Ֆիլադելֆիա Յունիոն» ակումբի շարքերը։ 2019 թվականին Հարիսը համալրել է ամերիկյան մեկ այլ ակումբի՝ «Ցինցինատիի» շարքերը։ Պայմանագիրը նախատեսված է մինչև 2021 թվականի վերջը։

### Ազգային հավաքականում

Մեդունյանինն ընդգրկված է եղել Նիդերլանդների երիտասարդական հավաքականի հայտացուցակում 2006 և 2007 թվականների Եվրոպայի հաղթական առաջնությունների ժամանակ։

2009 թվականին իր հարցազրույցներից մեկում Մեդունյանինը ցանկություն է հայտնել խաղալու Բոսնիա և Հերցեգովինայի ազգային հավաքականում։ Նույն տարվա օգոստոսին նա պաշտոնական նամակ է ուղարկել ՖԻՖԱ՝ խնդրելով փոխել իր ֆուտբոլային քաղաքացիությունը, իսկ հոկտեմբերի 31-ին արդեն հրավիրվել է Բոսնիայի ազգային հավաքականի գլխավոր մարզիչ Միրոսլավ Բլաժևիչի կողմից՝ 2010 թվականի Աշխարհի առաջնության անցումային խաղերին մասնակցելու համար։ Հարիս Մեդունյանինը առաջին րոպեներից մասնակցել է Պորտուգալիայի դեմ երկրորդ հանդիպմանը։ «Բիլինո Պոլեում» բոսնիացիները պարտվել են 0-1 հաշվով և չեն կարողացել դուրս գալ ԱԱ 2010-ի եզրափակիչ։

Պարբերաբար խաղացել է ազգային հավաքականում Եվրոպայի 2012 թվականի առաջնության ընտրական խաղերում, որտեղ խփել է 3 գոլ։

Նվաճումներ
----------

**Նիդերլանդների երիտասարդական հավաքական**

* Եվրոպայի երիտասարդական չեմպիոն՝ 2006, 2007

Ծանոթագրություններ
------------------

* Տեսաձայնային նյութեր Վիքիպահեստում

1. ↑
2. 1 2  FBref.com(բազմ․)
3. 1 2  As (իսպ.) — Madrid: Grupo Prisa, 1967.
4. 1 2  «Bosnia wait on FIFA approval for Haris Medunjanin» (անգլերեն). ESPN Soccernet. 2009 թ․ նոյեմբերի 4. Արխիվացված օրիգինալից 2012 թ․ օգոստոսի 31-ին. Վերցված է 2011 թ․ հոկտեմբերի 12-ին.
5. ↑  «Haris Medunjanin» (հոլանդերեն). Voetbal International. Արխիվացված օրիգինալից 2012 թ․ օգոստոսի 31-ին. Վերցված է 2011 թ․ հոկտեմբերի 12-ին.
6. ↑  «Medunjanin, Haris Medunjanin» (անգլերեն). BDFutbol. Արխիվացված օրիգինալից 2012 թ․ օգոստոսի 31-ին. Վերցված է 2011 թ․ հոկտեմբերի 12-ին.
7. ↑  
«Haris Medunjanin — Spielerwechsel, Spielertransfers» (գերմաներեն). transfermarkt.de. Արխիվացված է օրիգինալից 2012 թ․ օգոստոսի 31-ին. Վերցված է 2011 թ․ հոկտեմբերի 12-ին.
8. ↑  «UEFA Europa League 2011 — M. Tel-Aviv-Mogren» (անգլերեն). UEFA.com. 2010 թ․ հուլիսի 15. Արխիվացված օրիգինալից 2012 թ․ հոկտեմբերի 3-ին. Վերցված է 2011 թ․ հոկտեմբերի 12-ին.
9. 1 2  «Haris Medunjanin - Player profile 2021». *www.transfermarkt.com* (անգլերեն). Վերցված է 2021 թ․ մայիսի 27-ին.
10. ↑  Edin Isanović (2009 թ․ հուլիսի 25). «Haris Medunjanin — intervju: 'Ako dobijem Ćirin poziv, dolazim'» (բոսնիերեն). Sarajevo-x.com. Արխիվացված օրիգինալից 2012 թ․ օգոստոսի 31-ին. Վերցված է 2011 թ․ հոկտեմբերի 12-ին.
11. ↑  «Ostvareni san Harisa Medunjanina» (բոսնիերեն). Sarajevo-x.com. 2009 թ․ նոյեմբերի 1. Արխիվացված օրիգինալից 2012 թ․ օգոստոսի 31-ին. Վերցված է 2011 թ․ հոկտեմբերի 12-ին.
12. ↑  *Скворцов А.* Рожденный в муках //Футбол. 20—27 ноября 2009. № 47 (2577). С. 43
13. ↑  «UEFA EURO 2012 — Haris Medunjanin» (անգլերեն). UEFA.com. Արխիվացված օրիգինալից 2012 թ․ օգոստոսի 31-ին. Վերցված է 2011 թ․ հոկտեմբերի 12-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · BDFutbol · eu-football.info (խաղացող) · FootballDatabase.eu · MLS · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ԹՖՖ (խաղացող) · ՈւԵՖԱ · ՖԻՖԱ |
|  |
| Չափորոշչային վերահսկողություն | GTAA: 128303 |

 |